Title: ระเบียบกระทรวงสาธารณสุข ว่าด้วย การขอความเห็น ค่าป่วยการ และระยะเวลาในการให้ความเห็นเกี่ยวกับฉลากของเครื่องสำอางที่มีการควบคุมฉลาก พ.ศ.2536

ระเบียบกระทรวงสาธารณสุข

ระเบียบกระทรวงสาธารณสุข
ว่าด้วย
การขอความเห็น
ค่าป่วยการ และระยะเวลาในการให้ความเห็น
เกี่ยวกับฉลากของเครื่องสำอางที่มีการควบคุมฉลาก
พ.ศ.
2536
----------

อาศัยอำนาจตามความในมาตรา 32 
วรรคสอง แห่งพระราชบัญญัติเครื่อง
สำอาง พ.ศ. 2535 รัฐมนตรีว่าการกระทรวงสาธารณสุข กำหนดระเบียบว่าด้วยการขอ
ความเห็นค่าป่วยการ
และระยะเวลาในการให้ความเห็นเกี่ยวกับฉลากของเครื่องสำอาง
ที่มีการควบคุมฉลากไว้ดังต่อไปนี้
          ข้อ 1
ระเบียบนี้เรียกว่า `ระเบียบกระทรวงสาธารณสุข ว่าด้วย การขอ
ความเห็นค่าป่วยการและระยะเวลาในการให้ความเห็นเกี่ยวกับฉลากของเครื่องสำอางที่
มีการควบคุมฉลาก พ.ศ. 2536'
          ข้อ 2
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
          ข้อ 3
ในระเบียบนี้

`ฉลาก' หมายความว่า ฉลากของเครื่องสำอางที่รัฐมนตรีกำหนดให้
เป็นเครื่องสำอางที่มีการควบคุมฉลาก ตามความในมาตรา 5(6)
แห่งพระราชบัญญัติเครื่อง
สำอาง พ.ศ. 2535
          ข้อ 4
ผู้ผลิตหรือผู้นำเข้าเพื่อขายเครื่องสำอางผู้ใดประสงค์ขอให้เลขาธิการ
คณะกรรมการอาหารและยา
พิจารณาให้ความเห็นเกี่ยวกับฉลากรายใดของตน ให้ดำเนินการ
ดังนี้ คือ

4.1 ให้ยื่นคำขอพร้อมหลักฐานตามที่ระบุไว้ในแบบ ฉส. 1 ท้ายระเบียบ
นี้ จำนวน 7 ชุด

4.2 เมื่อยื่นคำขอพร้อมหลักฐานครบถ้วนตามข้อ 4.1 แล้ว ให้ผู้ขอชำระค่า
ป่วยการเป็นเงิน 3,000 บาท ต่อฉลาก 1 รายการ

เลขาธิการคณะกรรมการอาหารและยาจะต้องให้ความเห็นและแจ้งให้ผู้ขอ
ทราบภายใน 30 วันทำการ
นับแต่วันที่เลขาธิการคณะกรรมการอาหารและยาได้รับคำขอ ถ้าไม่
แจ้งภายในกำหนดระยะเวลาดังกล่าวให้ถือว่าเลขาธิการคณะกรรมการอาหารและยาให้
ความเห็นชอบแล้ว
          ข้อ 5
การยื่นคำขอตามระเบียบนี้ ให้ยื่น ณ กองควบคุมเครื่องสำอาง สำนัก
งานคณะกรรมการอาหารและยา กระทรวงสาธารณสุข
          ข้อ 6
เมื่อผู้ขอยื่นคำขอแล้วให้กองควบคุมเครื่องสำอาง สำนักงาน
คณะกรรมการอาหารและยา  ตรวจสอบรายการและหลักฐานภายใน 10 วันทำการ เพื่อ
พิจารณาว่าหลักฐานนั้นครบถ้วนเพียงพอที่จะพิจารณาได้แล้วจึงลงเลขที่รับคำขอ
ถ้าหาก
รายการและหลักฐานไม่ครบถ้วนให้คืนคำขอและให้ผู้ขอดำเนินการใหม่

ประกาศ ณ วันที่ 15 มีนาคม พ.ศ. 2536

บุญพันธ์  แขวัฒนะ

  รัฐมนตรีว่าการกระทรวงสาธารณสุข